દુર્ભાગ્યે, ભારતમાં ઘણી બધી પ્રવૃત્તિઓ માટે હજુ કોઇ આધારભૂત માળખું જ નથી, કે નથી હવે મોટી સંખ્યામાં કોઇ એવી દ્દષ્ટાંતરૂપ પ્રતિભાઓ. કોઇ કોઇ સાથે પોતપોતાના અનુભવની અર્થપૂર્ણ રીતે વિનિમય-વહેંચણી પણ કરતા નથી. મને લાગે છે કે NET અહીં જ ઉપયોગી પુરવાર થઇ શકે. હું જાણું છું કે પ્રક્રિયાનો પ્રારંભ તો થઇ ચૂકયો છે. લોકો જુદી જુદી વેબસાઇટો નેટ ઉપર મૂકી રહ્યા છે અને માહિતીની વહેંચણી વિનિમય શરૂ થયા છે, પરંતુ આ બધું મોટે ભાગે કોઇ બુનિયાદી માળખાના અસ્તિત્વ સિવાય થઇ રહ્યું છે.